**הצעה לעיון ודיון בשמותיו של יתרו**

וַיִּשְׁמַע יִתְרוֹ.  
שִׁבְעָה שמות נִקְרְאוּ לוֹ:  
יֶתֶר, יִתְרוֹ, חֹבָב, רְעוּאֵל, חֶבֶר, פּוּטִיאֵל, קֵנִי.  
יֶתֶר, שֶׁהוֹתִיר פָּרָשָׁה אַחַת בַּתּוֹרָה.  
יִתְרוֹ, שֶׁיִּתֵּר בְּמַעֲשִׂים טוֹבִים.  
חֹבָב, שֶׁהָיָה חָבִיב לַמָּקוֹם.  
רְעוּאֵל, שֶׁהָיָה כְרֵעַ לַמָּקוֹם.  
חֶבֶר, שֶׁנֶּעֱשָׂה כְחָבֵר לַמָּקוֹם.  
פּוּטִיאֵל, שֶׁנִּפְטַר מֵעֲבוֹדָה זָרָה.  
קֵנִי, שֶׁקִּנָּא לַשָּׁמַיִם, וְקָנָה לוֹ תּוֹרָה.

מכילתא דרבי ישמעאל יתרו – מסכתא דעמלק פרשה א

שיחה על השמות שלנו

1. כל אחד יסביר למה ניתן לו שמו
2. אפשר להרחיב לבני המשפחה הרחבה
3. מאיפה שם המשפחה שלנו
4. לראיין מישהו שהכיר את האדם שעל שמו את/ה נקרא/ת
5. אם היית יכול/ה לבחור לך שם במה היית בוחר/ת?
6. מה האחים שלך היו בוחרים עבורך?